4. การประกอบธุรกิจของแต่ละสายผลิตภัณฑ์

(1) ลักษณะการให้บริการ

ธุรกิจของบริษัท

บริษัทหลักทรัพย์เอเซีย พลัส จำกัด (มหาชน) เข้าเป็นสมาชิกตลาดหลักทรัพย์แห่งประเทศไทย
หมายเลข 8 ตั้งแต่ปี 2531
บริษัทให้บริการการเป็นนายหน้าซื้อขายหลักทรัพย์จดทะเบียนในตลาดหลักทรัพย์
และในตลาดหลักทรัพย์เอ็มเอไอ (mai) การเป็นนายหน้าซื้อขายสัญญาซื้อขายล่วงหน้า
ให้บริการที่ปรึกษาการลงทุน การให้บริการทางด้านวาณิชธนกิจ ได้แก่
การเป็นที่ปรึกษาการเงินและการจัดจำหน่ายหลักทรัพย์ การยืมและให้ยืมหลักทรัพย์
และการให้บริการงานด้านวิจัย วิเคราะห์หลักทรัพย์

1.  ธุรกิจการเป็นนายหน้าซื้อขายหลักทรัพย์

ธุรกิจการเป็นนายหน้าซื้อขายหลักทรัพย์ นับเป็นธุรกิจหลักของบริษัท
บริษัทให้บริการด้านการเป็นตัวแทนนายหน้าซื้อขายหลักทรัพย์แก่นักลงทุนทั้งในประเทศและต่างประเทศ
ทั้งที่เป็นรายบุคคลและสถาบัน โดยมีสำนักงานสาขาที่ให้บริการแก่นักลงทุนรวมทั้งสิ้น 21 สาขา
มีทีมงานด้านการตลาด และด้านการวิเคราะห์หลักทรัพย์ ที่มีประสบการณ์
พร้อมให้คำปรึกษาแก่นักลงทุน ทั้งทางด้านปัจจัยพื้นฐานและปัจจัยทางเทคนิค นอกจากนี้
ลูกค้ายังสามารถเข้าถึงข้อมูลรายงานสดสภาวะหุ้นแบบ Real Time บทวิจัย
บทวิเคราะห์ทางเทคนิค และแหล่งความรู้ต่าง ๆ สำหรับนักลงทุน ผ่านทางเว็บไซต์ของบริษัทที่
www.asiaplus.co.th ได้อีกทางหนึ่ง

  นักลงทุนสามารถเปิดบัญชีซื้อขายหลักทรัพย์ผ่านบริษัทได้ 2 ประเภท คือ

(1) บัญชีซื้อขายหลักทรัพย์ด้วยเงินสด แบ่งได้เป็น 2 แบบ
    โดยบริษัทจะพิจารณาจากปัจจัยความเสี่ยงในการชำระราคา ดังนี้

    1.  บัญชีเงินสด (Cash Account)
        เป็นบัญชีซื้อขายหลักทรัพย์ที่ลูกค้าสามารถซื้อขายหลักทรัพย์ โดยวางหลักประกันร้อยละ 15
        ตามเกณฑ์ของตลาดหลักทรัพย์แห่งประเทศไทย
        โดยลูกค้าจะต้องชำระราคาค่าซื้อหลักทรัพย์ให้บริษัทภายใน 3 วันทำการ
        นับจากวันที่ซื้อหลักทรัพย์ และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3
        นับจากวันที่ขายหลักทรัพย์

    2.  บัญชีเงินสดแบบมีหลักประกันเต็มจำนวน (Cash Balance Account)
        เป็นบัญชีซื้อขายหลักทรัพย์ที่ลูกค้าสามารถซื้อหลักทรัพย์ได้ตามจำนวนเงินที่ลูกค้าวางไว้เป็นหลักประกันกับบริษัทเพื่อการชำระค่าซื้อหลักทรัพย์
        และเมื่อลูกค้ามีการขายหลักทรัพย์
        บริษัทจะเก็บรักษาค่าขายนั้นไว้ในบัญชีลูกค้าเพื่อกำหนดอำนาจซื้อต่อไป

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance Account)
    เป็นบัญชีซื้อขายหลักทรัพย์ที่ลูกค้าสามารถกู้ยืมเงินเพื่อซื้อหลักทรัพย์จากบริษัท
    โดยลูกค้าต้องวางเงินสด และ/หรือ หลักทรัพย์ เป็นหลักประกันการชำระหนี้ในอัตราส่วนขั้นต่ำ
    ร้อยละ 50 หรือไม่ต่ำกว่าอัตราที่ตลาดหลักทรัพย์กำหนด

การสั่งซื้อขายหลักทรัพย์สามารถทำได้ 2 ช่องทางคือ

1. ส่งคำสั่งซื้อขายผ่านเจ้าหน้าที่การตลาดของบริษัท โดยทางโทรศัพท์
หรือที่ห้องค้าหลักทรัพย์ของบริษัท

2. สั่งซื้อขายด้วยตนเองผ่านระบบอินเตอร์เน็ต โดยเปิดบัญชีซื้อขายกับบริษัทได้ทั้ง 2
ประเภทดังกล่าวข้างต้น

บริษัทมีส่วนแบ่งตลาด มูลค่าการซื้อขายหลักทรัพย์ และมูลค่าการซื้อขายหลักทรัพย์ของบริษัท
แยกตามประเภทลูกค้า และแยกตามลักษณะการซื้อขายหลักทรัพย์ของลูกค้า ในช่วงปี 2549 - 2551
ปรากฏตามตารางต่อไปนี้

+---------------------------+-------------+-------------+-------------+
| มูลค่าการซื้อขายหลักทรัพย์       | 2549        | 2550        | 2551        |
+===========================+=============+=============+=============+
| ตลาดหลักทรัพย์ฯ (ล้านบาท)     | 3           | 4           | 3           |
|                           | ,983,675.78 | ,271,819.92 | ,981,230.00 |
+---------------------------+-------------+-------------+-------------+
| บริษัท (ล้านบาท)             | 493,500.13  | 490,241.84  | 428,740.75  |
+---------------------------+-------------+-------------+-------------+
| ส่วนแบ่งตลาดของบริษัท (%)     | 6.19        | 5.74        | 5.38        |
+---------------------------+-------------+-------------+-------------+
| แยกตามประเภทลูกค้า (%)      |             |             |             |
+---------------------------+-------------+-------------+-------------+
|   - บัญชีลงทุนของบริษัท        | 2.32        | 3.84        | 7.88        |
+---------------------------+-------------+-------------+-------------+
|   - กองทุนรวม              | 5.66        | 4.56        | 4.77        |
+---------------------------+-------------+-------------+-------------+
|   - ลูกค้าทั่วไป              | 65.91       | 70.14       | 73.20       |
+---------------------------+-------------+-------------+-------------+
|   - ลูกค้าต่างประเทศ         | 26.11       | 21.46       | 14.16       |
+---------------------------+-------------+-------------+-------------+
| รวม                       | 100.00      | 100.00      | 100.00      |
+---------------------------+-------------+-------------+-------------+
| แยกตามลักษณะการซื้อขาย (%)   |             |             |             |
+---------------------------+-------------+-------------+-------------+
| - Cash*                   | 94.95       | 88.73       | 86.97       |
+---------------------------+-------------+-------------+-------------+
| - Credit Balance*         | 5.05        | 11.27       | 13.03       |
+---------------------------+-------------+-------------+-------------+
| รวม                       | 100.00      | 100.00      | 100.00      |
+---------------------------+-------------+-------------+-------------+

หมายเหตุ : *
ลูกค้าสามารถส่งคำสั่งซื้อขายได้โดยผ่านเจ้าหน้าที่การตลาดและทางระบบอินเตอร์เน็ต
(Internet)

  นโยบายในการเปิดบัญชีซื้อขายหลักทรัพย์ได้ลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

  1. มีหน้าที่การงานเป็นหลักแหล่ง

  2. มีฐานะมั่นคง

  3. มีรายได้ประจำและเพียงพอสำหรับการลงทุน

  4. มีเงินออม

  5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

  1. มีฐานะทางการเงิน (Financial Position) ที่มั่นคง

  2. มีผู้ถือหุ้นเป็นที่ยอมรับ

  3. มีผู้บริหารที่มีประสบการณ์และเป็นที่เชื่อถือ

  4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

  (1) การซื้อขายหลักทรัพย์ด้วยวิธีเงินสด

การพิจารณารับลูกค้า

1.  เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตามกฎระเบียบตลาดหลักทรัพย์แห่งประเทศไทยและตามเงื่อนไขที่บริษัทกำหนดเพื่อให้ลูกค้าเข้าใจในเบื้องต้น

2.  ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
    โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
    และนับตั้งแต่วันที่ 16 มีนาคม 2550 เป็นต้นมา
    ลูกค้าต้องให้ข้อมูลเพิ่มเติมตามหลักเกณฑ์เกี่ยวกับการรู้จักลูกค้า
    และการตรวจสอบเพื่อทราบข้อเท็จจริงเกี่ยวกับลูกค้า (Know Your Customer /
    Customer Due Diligence) ตามแนวของสมาคมบริษัทหลักทรัพย์
    และมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
    สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ
    (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล)
    สำเนาสมุดฝากเงิน สำเนาใบรับฝากเงิน
    สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

3.  ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์ สัญญา
    ตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
    บันทึกข้อตกลงเกี่ยวกับการดูแลรักษาทรัพย์สินของลูกค้า
    หนังสือแต่งตั้งตัวแทนเพื่อซื้อขายหลักทรัพย์ (กรณีลูกค้ามอบอำนาจให้ผู้อื่นทำการแทน)

  กรณีลูกค้าของสำนักงานใหญ่

-   เมื่อเจ้าหน้าที่ได้ตรวจดูความถูกต้องของเอกสารครบถ้วน
    และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
    ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา 

  - เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

  - ผู้จัดการสำนักงานสาขาพิจารณาคำขอของลูกค้า
  พร้อมเอกสารหลักฐานและความเห็นของเจ้าหน้าที่การตลาด
  แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
  อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

  บริษัทได้มีการจัดแบ่งเจ้าหน้าที่บริหารผู้มีอำนาจอนุมัติ แยกตามกลุ่ม ดังนี้

  กลุ่มที่ 1 ได้แก่ เจ้าหน้าที่บริหารชั้น ผู้อำนวยการ สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 2 ได้แก่ เจ้าหน้าที่บริหารชั้น ผู้อำนวยการอาวุโส สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 3 ได้แก่ เจ้าหน้าที่บริหารชั้น ผู้ช่วยกรรมการผู้อำนวยการ และรองกรรมการผู้อำนวยการ
  สายงานการตลาด ที่ได้รับแต่งตั้งจากคณะกรรมการบริหาร

  กลุ่มที่ 4 ได้แก่ กรรมการบริหาร

  การอนุมัติวงเงินเปิดบัญชีและการเพิ่มวงเงินซื้อหลักทรัพย์ให้แก่ลูกค้า
  บริษัทจะพิจารณาวงเงินให้ตามหลักเกณฑ์ที่กำหนดไว้ โดยแยกตามประเภทลูกค้า ได้แก่
  ลูกค้าประเภทบุคคลธรรมดา สถาบันการเงิน หรือบริษัทจัดการกองทุน และบุคคลอื่นๆ
  เพื่อให้การพิจารณาและอนุมัติวงเงินซื้อหลักทรัพย์ของลูกค้าเป็นไปโดยมีประสิทธิภาพ

  - กรณีลูกค้าประเภทบุคคลธรรมดา

+----------------+---------------------+-------------------------------+
|   วงเงินอนุมัติ    |   ผู้มีอำนาจอนุมัติ       |                               |
+================+=====================+===============================+
|                | (ก)                 | (ข)                           |
|                | กรณีวงเงินที่ขออนุมัติเป็น  | กรณีวงเง                       |
|                | ไปตามหลักเกณฑ์ของบริษัท | ินที่ขออนุมัตินอกเหนือหลักเกณฑ์ของบริษัท |
|                |                     | หรือกรณีลูกค้ามีความสำคัญพิเศษ*      |
+----------------+---------------------+-------------------------------+
|   ไม่เกิน 2      | กลุ่ม 1 ขึ้นไป          | -                             |
|   ล้านบาท       | คนใดคนหนึ่ง           |                               |
|                |                     | กลุ่ม 2 ลงนามร่วมกับกลุ่ม 3 หรือ กลุ่ม |
|   ไม่เกิน 10     | กลุ่ม 2 ขึ้นไป          | 4                             |
|   ล้านบาท       | คนใดคนหนึ่ง           |                               |
|                |                     | หรือ กลุ่ม 3 และ กลุ่ม 4           |
|   ไม่เกิน 30     | กลุ่ม 3 ขึ้นไป          | ลงนามร่วมกัน 2 คน               |
|   ล้านบาท       | คนใดคนหนึ่ง           |                               |
|                |                     | กลุ่ม 3 ลงนามร่วมกับกลุ่ม 4         |
|   ไม่เกิน 50     | กลุ่ม 4 คนใดคนหนึ่ง     |                               |
|   ล้านบาท       |                     | กลุ่ม 4 ลงนามร่วมกัน 2 คน         |
|                | คณะอนุกรรมการสินเชื่อ   |                               |
|   ไม่เกิน 75     |                     | คณะอนุกรรมการสินเชื่อ             |
|   ล้านบาท       | คณะอนุกรรมการสินเชื่อ   |                               |
|                |                     | คณะอนุกรรมการกิจการนายหน้า       |
|   ไม่เกิน 100    |                     |                               |
|   ล้านบาท       |                     |                               |
+----------------+---------------------+-------------------------------+
|   เกินกว่า 100   | คณะกรรมการบริษัท      |                               |
|   ล้านบาท       |                     |                               |
+----------------+---------------------+-------------------------------+

  หมายเหตุ : * ลูกค้ามีความสำคัญพิเศษ หมายถึง
  บุคคลที่มีชื่อเสียงและมีฐานะทางการเงินที่มั่นคงเป็นที่รับรู้กันโดย ทั่วไป

  ทั้งนี้อัตราค่าธรรมเนียมจะเท่ากับลูกค้าปกติ
  หากแต่ขั้นตอนการอนุมัติวงเงินอาจจะเร็วกว่าลูกค้าปกติ

  - กรณีลูกค้าประเภทนิติบุคคล

+----------------------+---------------+--------------+--------------+
|   ประเภทลูกค้า         |   ผู้มีอำนาจอนุมัติ |              |              |
+----------------------+---------------+--------------+--------------+
|                      | คณะอ          | คณะอนุกรรมการ | คณ           |
|                      | นุกรรมการสินเชื่อ |              | ะกรรมการบริษัท |
|                      |               | กิจการนายหน้า  |              |
+----------------------+---------------+--------------+--------------+
| บ                    | ไม่เกิน 200     |              | เกินกว่า 200   |
| ริษัทหลักทรัพย์จัดการกองทุน | ล้านบาท        |              | ล้านบาท       |
|                      |               |              |              |
| และกองทุน             |               |              |              |
+----------------------+---------------+--------------+--------------+
| นิติบุคคลอื่น             | ไม่เกิน 20      | ไม่เกิน 100    | เกินกว่า 100   |
|                      | ล้านบาท        | ล้านบาท       | ล้านบาท       |
+----------------------+---------------+--------------+--------------+

  1. การอนุมัติวงเงินให้แก่ลูกค้าประเภทบุคคลธรรมดา ตามกรณี (ข)
  ผู้บริหารตามสายการบังคับบัญชาของ เจ้าหน้าที่การตลาดนั้น
  จะต้องทำบันทึกชี้แจงเหตุผลแห่งการขออนุมัติวงเงินดังกล่าว
  เสนอต่อผู้มีอำนาจเพื่อพิจารณาทุกครั้ง

  2. ในกรณีที่มีความจำเป็นเร่งด่วน
  และวงเงินที่ขออนุมัติอยู่ในอำนาจของคณะอนุกรรมการคณะใดคณะหนึ่ง
  อาจให้ผู้มีอำนาจอนุมัติในกลุ่มที่ 4 คนใดคนหนึ่ง
  พิจารณาให้ความเห็นชอบอนุมัติวงเงินชั่วคราวได้ก่อน
  และให้ขอสัตยาบันการอนุมัติจากคณะอนุกรรมการนั้นๆ
  หรือคณะกรรมการบริษัทในการประชุมครั้งต่อไป
  หากคณะอนุกรรมการหรือคณะกรรมการบริษัทไม่เห็นด้วยกับการอนุมัติวงเงินดังกล่าว
  ให้พิจารณาทบทวนวงเงินของ ลูกค้ารายนั้นทันที

  3. การอนุมัติวงเงินตามข้อ 1 และ ข้อ 2 ช้างต้น
  จะต้องจำเสนอต่อคณะอนุกรรมการนายหน้าเพื่อทราบในการประชุมครั้งแรกภายหลังจากที่มีการอนุมัติวงเงินดังกล่าว

  (2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
โดยพิจารณาเป็นวงเงินรวมกับบัญชีเงินสดด้วย
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป
(ดูรายละเอียดได้ที่ส่วนที่ 1 หัวข้อ 5 (3) หน้า 39-40)

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบการดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละหลักทรัพย์
และกำหนดปริมาณหุ้นที่อนุญาตให้ซื้อหรือฝากเข้าบัญชีเครดิตบาลานซ์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
ก.ล.ต. หรือตลาดหลักทรัพย์แห่งประเทศไทย

1.  ธุรกิจการค้าหลักทรัพย์

-ไม่มี-

2.  ธุรกิจการลงทุน

บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้
โดยหวังผลตอบแทนในรูปของกำไรจากการซื้อขายหลักทรัพย์ หรือดอกเบี้ยรับ
โดยการลงทุนจะอยู่ในส่วนของเงินลงทุนชั่วคราว เงินลงทุนระยะยาว หรือเงินลงทุนทั่วไป
ซึ่งขึ้นอยู่กับผลตอบแทนจากการลงทุนและนโยบายการลงทุน (ดูรายละเอียดและนโยบายการลงทุน
ในส่วนที่ 1 หัวข้อ 5 (4) เงินลงทุน หน้า 42)

3.  ธุรกิจวาณิชธนกิจ

บริษัทเป็นหนึ่งในผู้นำในการให้บริการงานด้านวาณิชธนกิจ
โดยทีมงานที่มีความเชี่ยวชาญและประสบการณ์ในสายงาน เพื่อให้บริการที่มีคุณภาพอย่างต่อเนื่อง
ทำให้บริษัทเป็นที่ยอมรับและได้รับความไว้วางใจจากลูกค้าทั้งองค์กรของรัฐและบริษัทเอกชน
รวมถึงการได้รับรางวัลสำคัญๆหลายรายการจากหน่วยงานภายนอกซึ่งถือเป็นเครื่องยืนยันคุณภาพของงานบริการวาณิชธนกิจของบริษัทได้เป็นอย่างดี

ในเดือนเมษายน ปี 2551 บริษัทได้จัดตั้ง บริษัท ที่ปรึกษา เอเซีย พลัส จำกัด (ที่ปรึกษา เอเซีย
พลัส) ด้วยการเข้าไปถือหุ้น 100% ทั้งบริษัทและที่ปรึกษา เอเซีย พลัส
เป็นบริษัทที่ได้รับความเห็นชอบเป็นที่ปรึกษาทางการเงินจากสำนักงานกำกับหลักทรัพย์และตลาดหลักทรัพย์
(กลต.) ทำให้การประกอบธุรกิจการเป็นที่ปรึกษาทางการเงิน (Financial Advisory
Service) สามารถทำได้ทั้งสองบริษัท
โดยมีการโอนพนักงานฝ่ายวาณิชธนกิจของบริษัทไปยังที่ปรึกษา เอเซีย พลัส จำนวนหนึ่ง
ในขณะที่บริษัทเองยังคงให้บริการธุรกิจการจัดจำหน่ายหลักทรัพย์ (Underwriting Service)
ได้เช่นเดิม

  1 การเป็นที่ปรึกษาทางการเงิน (Financial Advisory Service)

ดำเนินการโดยบริษัทและที่ปรึกษา เอเซีย พลัส

การให้บริการงานที่ปรึกษาทางการเงินครอบคลุมด้านต่างๆ แก่บริษัททั่วไป
บริษัทจดทะเบียนในตลาดหลักทรัพย์แห่งประเทศไทย รวมถึงหน่วยงานราชการและรัฐวิสาหกิจ
โดยมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
งานที่บริษัทให้บริการอยู่สามารถจำแนกได้พอสังเขป ดังนี้

  1. การออกและเสนอขายหลักทรัพย์

  1.1
  ให้บริการเป็นที่ปรึกษาทางการเงินในการออกและเสนอขายหลักทรัพย์ต่อประชาชนทั่วไปครั้งแรก
  (Initial Public Offering : IPO)

  1.2 นำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศ (SET)
  หรือตลาดหลักทรัพย์ เอ็ม เอ ไอ (MAI)

  1.3 ให้บริการเป็นที่ปรึกษาทางการเงินในการระดมทุนเสนอขายต่อนักลงทุนเฉพาะเจาะจง
  (Private Placement) และเสนอขายต่อประชาชนทั่วไป (Public Offering)
  ผ่านการเสนอขายหลักทรัพย์ประเภทต่างๆ
  โดยคำนึงถึงโครงสร้างทางการเงินที่เหมาะสมเพื่อประโยชน์สูงสุดของบริษัทผู้ออกและเสนอขายหลักทรัพย์
  เช่น

  • ตราสารประเภททุน : หุ้นสามัญ หุ้นบุริมสิทธิ

  • ตราสารประเภทหนี้ : หุ้นกู้ หุ้นกู้ด้อยสิทธิ

  • ตราสารประเภทกึ่งหนี้กึ่งทุน : หุ้นกู้แปลงสภาพ ใบสำคัญแสดงสิทธิในการซื้อหุ้นสามัญ เป็นต้น

  2. การควบรวมกิจการและการซื้อขายกิจการ (Mergers and Acquisitions)

  2.1
  ให้บริการเป็นที่ปรึกษาทางการเงินในการศึกษาแสวงหาโอกาสการลงทุนในหลักทรัพย์ของบริษัทอื่นที่น่าสนใจและเป็นประโยชน์ต่อกิจการ

  2.2 ให้บริการเป็นที่ปรึกษาทางการเงินในการเข้าครอบงำกิจการแบบซื้อกิจการ (take over)
  และการควบรวมกิจการ (Mergers)

  2.3 ให้บริการเป็นที่ปรึกษาทางการเงินในการจัดทำคำเสนอซื้อหลักทรัพย์ (Tender Offer)
  และให้บริการเป็นตัวแทนรับซื้อหลักทรัพย์ (Tender Agent) ในการเข้าถือหลักทรัพย์
  เพื่อครอบงำกิจการตามระเบียบประกาศของสำนักงานคณะกรรมการกำกับหลักทรัพย์และตลาดหลักทรัพย์

  2.4 ให้บริการเป็นที่ปรึกษาทางการเงินในการเลือกพันธมิตรร่วมทุนที่เหมาะสม (joint
  venture)
  รวมถึงการให้คำแนะนำเชิงกลยุทธ์และเป็นที่ปรึกษาในการต่อรองเจรจาร่วมทุนและการให้บริการเป็นที่ปรึกษาทางการเงินในการประเมินมูลค่ากิจการเพื่อการลงทุนและ/หรือเพื่อการร่วมทุน

  3. ที่ปรึกษาทางการเงินอิสระ (Independent Financial Advisor Service)

  3.1 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศตลาดหลักทรัพย์แห่งประเทศไทยกำหนด เช่น

  • รายการประเภทได้มาและจำหน่ายไปซึ่งทรัพย์สิน

  • รายการประเภทที่เกี่ยวโยงกัน

  3.2 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศสำนักงานคณะกรรมการกำกับหลักทรัพย์และตลาดหลักทรัพย์กำหนด เช่น

  • การให้ความเห็นต่อคำเสนอซื้อหลักทรัพย์ (Tender Offer)

  • การให้ความเห็นต่อการขอยกเว้นไม่ทำคำเสนอซื้อหลักทรัพย์ (Whitewash) เป็นต้น

  4. การปรับโครงสร้างหนี้และฟื้นฟูกิจการ

  4.1 ให้บริการเป็นที่ปรึกษาทางการเงินในการศึกษาหาแนวทางการปรับโครงสร้างหนี้ที่เหมาะสม
  และจัดทำแผนปรับโครงสร้างและแผนฟื้นฟูกิจการ

  4.2
  ให้บริการเป็นที่ปรึกษาทางการเงินร่วมกับบริษัทจดทะเบียนในการจัดทำแผนฟื้นฟูกิจการเพื่อดำรงสถานะการจดทะเบียน

  5. ที่ปรึกษาทางการเงินทั่วไป

  5.1 ให้บริการเป็นที่ปรึกษาทางการเงินในงานแปรรูปรัฐวิสาหกิจ (Privatization)

  5.2 ให้บริการเป็นที่ปรึกษาทางการเงินในการประเมินมูลค่ากิจการ มูลค่าหุ้น (Business /
  Share Valuation)

  5.3
  ให้บริการเป็นที่ปรึกษาทางการเงินในการวิเคราะห์และประเมินความเป็นไปได้ของโครงการ
  (Feasibility Study) เป็นต้น

  5.4
  ให้บริการเป็นที่ปรึกษาทางการเงินในการศึกษาและเสนอแนวทางการปรับโครงสร้างกลุ่มบริษัท
  เพื่อให้ภาพของกลุ่มเกิดความชัดเจนมากขึ้นในเชิงการบริหารจัดการ
  และเพื่อความชัดเจนในมุมมองของนักลงทุน

  2. การจัดจำหน่ายหลักทรัพย์ (Underwriting Service)

ดำเนินการโดยบริษัท

บริษัทมีนโยบายในการเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้
และประเภททุน โดยเป็นธุรกิจที่ต่อเนื่องจากการเป็นที่ปรึกษาทางการเงิน
และการเข้าไปร่วมกับสถาบันการเงิน หรือบริษัทเงินทุนหลักทรัพย์อื่นในการจัดจำหน่ายหลักทรัพย์
ซึ่งมีทั้งที่บริษัทเป็นผู้จัดการการจัดจำหน่ายและรับประกันการจำหน่าย (Lead Underwriter)
ผู้ร่วมจัดจำหน่ายและรับประกันการจำหน่าย (Sub-Underwriter)

ลักษณะของงานที่ปรึกษาทางการเงินและผลงานที่ผ่านมาในปี 2551

ปี 2551 เป็นอีกปีหนึ่งที่ท้าทายสำหรับธุรกิจวาณิชธนกิจ
เนื่องจากตลาดทุนไทยต้องเผชิญทั้งปัจจัยลบจากทั้งวิกฤตการเมืองในประเทศ
และวิกฤตการเงินโลกซึ่งเริ่มต้นขึ้นในประเทศสหรัฐอเมริกาในเดือนกันยายน 2551
ซึ่งส่งผลให้ความเชื่อมั่นของนักลงทุนลดลง
และส่งผลกระทบเชิงลบต่อการระดมทุนในตลาดแรกและราคาหลักทรัพย์ในตลาดรองซึ่งดัชนีตลาดหลักทรัพย์
SET Index ได้ปรับตัวลดลงจาก 856 จุด เหลือเพียง 450 จุด หรือปรับตัวลดลงร้อยละ 47 ทั้งนี้
การระดมทุนในตลาดหุ้นยังคงกระจุกตัวอยู่ในช่วงครึ่งปีแรก
เนื่องจากในช่วงนั้นนักลงทุนยังมีมุมมองเชิงบวกต่อภาวะเศรษฐกิจและตลาดหุ้นโดยดัชนีตลาดหลักทรัพย์อยู่ในระดับ
720 – 880 จุด ก่อนที่จะปรับตัวลงอย่างรวดเร็ว โดยมูลค่าการระดมทุนในตลาดหลักทรัพย์ฯ
และตลาดหลักทรัพย์ เอ็ม เอ ไอ ในปี 2551 มีมูลค่ารวม 18,764 ล้านบาท ปรับตัวเพิ่มจากมูลค่า
11,552 ล้านบาทในปี 2550

ทั้งนี้ ในช่วงปลายปี 2550 ตลาดหลักทรัพย์ฯ
ได้ออกมาตรการเกี่ยวกับสิทธิประโยชน์ด้านภาษีของการเข้าเป็นบริษัทจดทะเบียนในตลาดหลักทรัพย์ฯ
ได้เพิ่มช่วงเวลาจนถึงปี 2551 และในปี 2551 ตลาดหลักทรัพย์ฯ
ได้ต่ออายุมาตรการดังกล่าวออกไปจนถึงปี 2552 ส่งผลให้บริษัท และที่ปรึกษา เอเซีย พลัส
ได้รับงานที่ปรึกษาการเงินในการนำบริษัทเข้าจดทะเบียนในตลาดหลักทรัพย์จำนวนหลายราย
โดยคิดเป็นสัดส่วนประมาณร้อยละ 40 ของจำนวนงานในปี 2551 อย่างไรก็ตาม
เนื่องจากความเชื่อมั่นต่อตลาดทุนที่ตกต่ำในช่วงครึ่งปีหลังส่งผลให้แผนการระดมทุนของลูกค้าบริษัท
ต้องพิจารณาเลื่อนออกไปจนกว่าภาวะเศรษฐกิจ และความเชื่อมั่นของนักลงทุนจะมีแนวโน้มที่ดีขึ้น

นอกจากงานออกและเสนอขายหลักทรัพย์แล้วที่ปรึกษา เอเซีย พลัส มีงานทีปรึกษาทางการเงินทั่วไป
(Business and Financial Advisory) ได้แก่ การหาพันธมิตรทางธุรกิจ การหาผู้ร่วมลงทุน
การประเมินมูลค่ากิจการ
การปรับโครงสร้างหนี้การวิเคราะห์และประเมินความเป็นไปได้ของโครงการ อีกประมาณร้อยละ
50 และงานปรับโครงสร้างหนี้อีกประมาณร้อยละ 10 ของจำนวนงานในปี 2551
ทั้งนี้เป็นผลมาจากปัจจัยทางเศรษฐกิจที่เปลี่ยนแปลงทำให้บริษัทผู้ประกอบการจำเป็นต้องเร่งศึกษาและพิจารณาหาแนวทางในการปรับเปลี่ยนกลยุทธ์และรูปแบบในการดำเนินธุรกิจให้สอดคล้องและทันกับภาวการณ์ที่เปลี่ยนแปลงอยู่เสมอ
ทั้งนี้เพื่อคงความสามารถในการแข่งขันในเชิงธุรกิจและเพื่อแสวงหาโอกาสในการเติบโตและสร้างความมั่นคงให้กับกิจการ

  5. ธุรกิจการเป็นตัวแทนซื้อขายสัญญาซื้อขายล่วงหน้า

ธุรกิจการซื้อขายสัญญาซื้อขายล่วงหน้าได้รับความสนใจจากนักลงทุนเพิ่มขึ้นเรื่อย ๆ
จากรูปแบบสินค้าที่ถูกพัฒนาเพื่อตอบสนองความต้องการของนักลงทุนอย่างต่อเนื่อง บริษัทตลาดอนุพันธ์
(ประเทศไทย) จำกัด (มหาชน) หรือ Thailand Futures Exchange Public Company
Limited (TFEX) ซึ่งเป็นบริษัทย่อยของตลาดหลักทรัพย์แห่งประเทศไทย
ได้เปิดให้มีการซื้อขายสัญญาซื้อขายล่วงหน้า ตั้งแต่ปี 2549
ในปัจจุบันสัญญาซื้อขายล่วงหน้าที่ซื้อขายในตลาดอนุพันธ์ ได้แก่ SET50 Index Futures, SET50
Index Options, Single Stock Futures และล่าสุดได้เปิดทำการซื้อขาย Gold Futures
เมื่อวันที่ 2 กุมภาพันธ์ 2552 ซึ่งในขณะนี้บริษัทหลักทรัพย์ที่เป็นสมาชิกของบริษัทตลาดอนุพันธ์
(ประเทศไทย) จำกัด (มหาชน) มีทั้งสิ้น 36 ราย
และอยู่ระหว่างการรับสมาชิกเพิ่มเติมเพื่อซื้อขาย Gold Futures อีก 4 ราย

บริษัทได้รับอนุญาตให้ประกอบธุรกิจตัวแทนซื้อขายสัญญาซื้อขายล่วงหน้าและได้เปิดบริการการเป็นตัวแทนซื้อขายสัญญาซื้อขายล่วงหน้า
เมื่อวันที่ 28 เมษายน 2549 โดยเริ่มจากการซื้อขายสัญญาซื้อขายล่วงหน้าประเภท SET50 Index
Futures ในช่วงเวลาที่ผ่านมาสินค้าของตลาดอนุพันธ์ได้รับความสนใจจากนักลงทุนอย่างต่อเนื่อง
ซึ่งจากการ เปิดเผยผลการดำเนินงานของบริษัทตลาดอนุพันธ์ (ประเทศไทย) จำกัด (มหาชน) ปี
2551 พบว่า ปริมาณการซื้อขายเฉลี่ยต่อวัน อยู่ที่ 8,837 สัญญา เพิ่มขึ้นร้อยละ 69 เมื่อเทียบกับ
5,219 สัญญาต่อวัน ในปี 2550 หรือคิดเป็นมูลค่าการซื้อขายรวมเฉลี่ย 3,810 ล้านบาท ต่อวัน
ในปี 2551 เพิ่มขึ้นร้อยละ 32 จากระดับ 2,883 ล้านบาท ต่อวันในปี 2550

ปริมาณการซื้อขายอนุพันธ์ที่ผ่านบริษัทในปี 2551 มีจำนวนทั้งสิ้น 127,434 สัญญา เป็นมูลค่า
55,203.86 ล้านบาท คิดเป็นร้อยละ 2.94 ของตลาดอนุพันธ์ จัดเป็นอันดับที่ 12

  6. ธุรกิจการยืมและให้ยืมหลักทรัพย์

บริษัทได้รับอนุญาตจากกระทรวงการคลัง
ให้ประกอบธุรกิจหลักทรัพย์ประเภทกิจการยืมและให้ยืมหลักทรัพย์ และเริ่มให้บริการเมื่อวันที่ 14
กรกฎาคม 2549 เป็นต้นมา
โดยในแต่ละปีธุรกิจการยืมและให้ยืมหลักทรัพย์ได้รับความสนใจจากนักลงทุนเพิ่มขึ้นเรื่อย ๆ
เนื่องจากผู้ยืมหลักทรัพย์เพื่อมาขายชอร์ตสามารถสร้างโอกาสการทำกำไรในภาวะตลาดขาลง
ในขณะที่ผู้ให้ยืมหลักทรัพย์สามารถสร้างผลตอบแทนเพิ่มขึ้นจากหลักทรัพย์ที่ตนถืออยู่
เป็นการเพิ่มโอกาสการลงทุน เพิ่มผลตอบแทนและสามารถใช้ในการบริหารความเสี่ยง และในปี
2552 นี้ บริษัทจะเพิ่มรูปแบบการให้บริการแก่นักลงทุน
ทั่วไปที่จะสามารถยืมหลักทรัพย์เพื่อมาขายชอร์ตในบัญชีเงินสด
ซึ่งแต่เดิมนักลงทุนทั่วไปสามารถขายชอร์คได้เฉพาะในบัญชีเครดิตบาลานซ์เท่านั้น

  7. ธุรกิจการบริหารสินทรัพย์ของลูกค้าและการเป็นที่ปรึกษาการลงทุน

ธุรกิจการบริหารสินทรัพย์ของลูกค้า เป็นธุรกิจที่มีการเติบโตสูงในโลกปัจจุบัน
บริษัทเห็นความสำคัญของธุรกิจนี้จึงได้ขยายงานด้านนี้มาตั้งแต่ครึ่งหลังของปี 2549
โดยให้บริการในการคัดสรรผลิตภัณฑ์การเงินที่เหมาะสมและน่าสนใจเสนอต่อลูกค้าทั้งที่เป็นนิติบุคคล
และรายบุคคล ธุรกิจนี้มีการขยายตัวขึ้นเป็นลำดับมา โดย ณ วันที่ 31 ธันวาคม 2551
มีทรัพย์สินภายใต้การบริหาร เป็นมูลค่าทั้งสิ้น จำนวน 4,895.59 ล้านบาท ขยายตัวเพิ่มขึ้นร้อย 16
จากปี 2550 นอกจากนี้บริษัทยังได้เริ่มให้บริการการเป็นที่ปรึกษาการลงทุน ตั้งแต่ต้นปี 2551
เพื่อเป็นการขยายธุรกิจไปสู่ลูกค้ารายใหญ่ที่ต้องการคำปรึกษาเกี่ยวกับการลงทุนเป็นพิเศษ

ธุรกิจของบริษัทย่อย

1) บริษัทหลักทรัพย์จัดการกองทุน แอสเซท พลัส จำกัด (บลจ. แอสเซท พลัส)

บลจ. แอสเซท พลัส เน้นการดำเนินธุรกิจใน 2 ธุรกิจหลัก คือ การจัดการกองทุนรวม
และกองทุนส่วนบุคคล โดยในรอบปีที่ผ่านมา ภาวะการลงทุนมีความผันผวนอย่างสูง
จึงได้เน้นการดำเนินธุรกิจอย่างรอบคอบระมัดระวัง
ยึดมั่นในจรรยาบรรณในการประกอบธุรกิจจัดการกองทุน โดยเน้นจุดแข็งและความเชี่ยวชาญในธุรกิจ
และการพัฒนาช่องทางการลงทุนที่หลากหลายมากขึ้น
รวมถึงการพัฒนาผลิตภัณฑ์ที่มีนวัตกรรมทางการเงินที่เหมาะสมกับภาวะการลงทุนในแต่ละขณะ ในปี
2551 บลจ. แอสเซท พลัส เน้นการลงทุนในตราสารหนี้ทั้งในและต่างประเทศที่มีคุณภาพ
โดยให้ความสำคัญกับการวิเคราะห์ฐานะทางการเงิน
เพื่อคัดเลือกตราสารหนี้ที่สามารถชำระคืนเงินต้นและดอกเบี้ยได้สูง
เพื่อรักษาผลประโยชน์สูงสุดของลูกค้าเป็นสำคัญและสามารถสร้างโอกาสผลตอบแทนที่ดีกว่าเงินฝาก

บลจ. แอสเซท พลัส มีมูลค่าทรัพย์สินสุทธิภายใต้การจัดการกองทุน ณ วันที่ 30 ธันวาคม 2551
จำนวนทั้งสิ้น 19,543.72 ล้านบาท ลดลงจากสิ้นปี 2550 จำนวน 2,740.53 ล้านบาท
หรือลดลงร้อยละ 12.30 เช่นเดียวกับอุตสาหกรรมที่เติบโตลดลงร้อยละ 4.79
โดยมูลค่าทรัพย์สินสุทธิแยกตามธุรกิจการจัดการ ดังนี้

-   กองทุนรวม : มีกองทุนรวมภายใต้การจัดการทั้งสิ้นจำนวน 43 กองทุน รวมมูลค่าทรัพย์สินสุทธิ
    17,362.00 ล้านบาท ลดลงจากสิ้นปี 2550 จำนวน 1,332.03 ล้านบาท หรือลดลงร้อยละ
    7.13 โดยส่วนหนึ่งเป็นผลจากการลดลงของมูลค่าทรัพย์สินสุทธิกองทุนประเภทตราสารทุน
    ซึ่งได้รับผลกระทบจากการปรับตัวลงของ SET Index และตลาดหุ้นต่างประเทศที่กองทุนลงทุน
    ทั้งนี้ มูลค่าทรัพย์สินสุทธิของกองทุนรวมจำแนกตามประเภทกองทุน ได้แก่

    -   กองทุนตราสารหนี้ : จำนวน 27 กองทุน มูลค่าทรัพย์สินสุทธิ 11,604.54 ล้านบาท

    -   กองทุนตราสารทุน : จำนวน 2 กองทุน มูลค่าทรัพย์สินสุทธิ 224.54 ล้านบาท

    -   กองทุนรวมหุ้นระยะยาว : จำนวน 2 กองทุน มูลค่าทรัพย์สินสุทธิ 289.79 ล้านบาท

    -   กองทุนรวมเพื่อการเลี้ยงชีพ : จำนวน 3 กองทุน มูลค่าทรัพย์สินสุทธิ 176.09 ล้านบาท

    -   กองทุนรวมที่ลงทุนในตราสารหนี้ต่างประเทศ (FIF) : จำนวน 5 กองทุน
        มูลค่าทรัพย์สินสุทธิ 4,046.07 ล้านบาท

    -   กองทุนรวมที่ลงทุนในตราสารทุนต่างประเทศ (FIF) : จำนวน 4 กองทุน
        มูลค่าทรัพย์สินสุทธิ 1,020.98 ล้านบาท

-   กองทุนส่วนบุคคล : มีกองทุนภายใต้การจัดการ จำนวน 48 กองทุน รวมมูลค่าทรัพย์สินสุทธิ
    2,181.71 ล้านบาท ลดลงจากสิ้นปี 2550 จำนวน 1,408.50 ล้านบาท หรือลดลงร้อยละ
    39.23 โดยส่วนหนึ่งเป็นผลจากการปรับตัวลง ของ SET Index ที่ปรับตัวลงลงจากต้นปี
    47.56% ทั้งนี้ กองทุนส่วนบุคคลภายใต้การบริหารของบลจ. แอสเซท พลัส
    มีนโยบายการลงทุนหลากหลายทั้งตราสารหนี้ และตราสารทุน ตามวัตถุประสงค์ของผู้ลงทุน
    โดยกองทุนภายใต้การจัดการส่วนใหญ่เน้นการลงทุนในตราสารทุนเป็นหลัก

ผลการดำเนินงานของบลจ. แอสเซท พลัส ในปี 2551 มีกำไรสุทธิ 25.14 ล้านบาท
โดยมีรายได้รวมทั้งสิ้น 135.23 ล้านบาท ประกอบด้วยรายได้จากค่าธรรมเนียมการจัดการลงทุน
131.06 ล้านบาท และรายได้จากการลงทุน 4.17 ล้านบาท มีค่าใช้จ่ายรวมทั้งสิ้น 98.52
ล้านบาท เป็นค่าใช้จ่ายธุรกิจการจัดการการลงทุน 12.24 ล้านบาท
และค่าใช้จ่ายในการดำเนินงาน 86.28 ล้านบาท

การเปลี่ยนแปลงและพัฒนาการการประกอบธุรกิจและบริหารงานของบลจ. แอสเซทพลัส

ในรอบปี 2551 ที่ผ่านมา บลจ. แอสเซท พลัส
ได้เน้นการพัฒนาผลิตภัณฑ์เพื่อเป็นทางเลือกในการลงทุนและสร้างโอกาสของผลตอบแทนที่สูงขึ้น
โดยมีการวิเคราะห์และวิจัยสถานการณ์ด้านการตลาดกองทุนและความต้องการของ
ผู้ลงทุนทั้งบุคคลธรรมดาและนิติบุคคล
ได้มีการใช้ตราสารอนุพันธ์เข้ามาช่วยในการบริหารและลดความเสี่ยงจากความผันผวนของตลาดตราสารทุน
รวมถึงมีการออกแบบกองทุนตราสารหนี้ที่มีรูปแบบการลงทุนได้อย่างยืดหยุ่นตามความเหมาะสมของอัตราดอกเบี้ย
ทั้งนี้ ตลอดปี 2551 บลจ. แอสเซท พลัส ได้มีการพัฒนาผลิตภัณฑ์ด้านการลงทุน ดังนี้

-   กองทุนรวมที่ลงทุนในตราสารหนี้ต่างประเทศ :
    จากการที่อัตราผลตอบแทนพันธบัตรไทยได้ปรับตัวลดลงอย่างต่อเนื่องจากต้นปี 2551 บลจ.
    แอสเซท พลัส จึงได้หาช่องทางการลงทุน
    เพื่อเพิ่มทางเลือกในการสร้างผลตอบแทนสำหรับนักลงทุนที่สามารถรับความเสี่ยงได้เพิ่มขึ้น
    โดยการลงทุนในตราสารหนี้ต่างประเทศ ทั้งนี้ บลจ. แอสเซท พลัส
    ได้มีการวิเคราะห์ปัจจัยที่มีผลต่อภาวะการลงทุนต่าง ๆ เช่น ภาวะเศรษฐกิจโลก
    นโยบายการเงินการคลัง เงินทุนเข้าออก ที่สนับสนุนให้วัฎจักรดอกเบี้ยยังคงอยู่ในระดับสูง
    โดยได้พัฒนาผลิตภัณฑ์การลงทุนในกลุ่มตราสารประเภท Sovereign bond ได้แก่
    พันธบัตรรัฐบาลประเทศเกาหลีใต้ ที่ปิดความเสี่ยงด้านอัตราแลกเปลี่ยนทั้งจำนวนแล้ว
    ยังสามารถให้ผลตอบแทนในระดับที่น่าพอใจ  

  ทั้งนี้ บลจ. แอสเซท พลัส ได้เสนอขายกองทุนใหม่ประเภทตราสารหนี้ต่างประเทศ จำนวน 8
  กองทุน มูลค่าทรัพย์สินสุทธิประมาณ 6,846 ล้านบาท

-   กองทุนตราสารหนี้ที่มีรอบระยะเวลาการลงทุนแบบยืดหยุ่น :
    จากผลกระทบด้านวิกฤตการณ์สถาบันการเงิน และความผันผวนของตลาดหุ้นในต่างประเทศ
    ทำให้ผู้ลงทุนขาดความเชื่อมั่นและลดความเสี่ยงในการลงทุน
    โดยเน้นการลงทุนในตราสารเทียบเท่าเงินสด เงินฝาก และลงทุนในตราสารหนี้ความเสี่ยงต่ำ
    เช่น พันธบัตรรัฐบาล ส่งผลให้ปริมาณความต้องการลงทุนในพันธบัตรรัฐบาลมีจำนวนมากขึ้น
    ในขณะที่ปริมาณตราสารมีไม่เพียงพอต่อความต้องการของผู้ลงทุน บลจ. แอสเซท พลัส
    จึงได้พัฒนารูปแบบกองทุนตราสารหนี้ที่สามารถกำหนดรอบระยะเวลาการซื้อขายให้เหมาะสมกับสภาวะตลาดตราสารหนี้แต่ละช่วง
    โดยกองทุนยังสามารถดำรงสถานะอยู่ได้ และสร้างผลตอบแทนที่ดีในขณะเดียวกัน

  ทั้งนี้ บลจ. แอสเซท พลัส
  ได้เสนอขายกองทุนใหม่ประเภทตราสารหนี้ที่มีรอบระยะเวลาการลงทุนแบบ ยืดหยุ่น จำนวน 9
  กองทุน โดยเน้นลงทุนในพันธบัตรรัฐบาล และตราสารหนี้ในประเทศ มูลค่าทรัพย์สินสุทธิประมาณ
  3,994 ล้านบาท

2)  บริษัทที่ปรึกษา เอเซีย พลัส จำกัด

จัดตั้งบริษัทเมื่อเดือนเมษายน 2551 การดำเนินงานของบริษัทโปรดดูรายละเอียดในหัวข้อ 2
ธุรกิจวาณิชธนกิจ หน้า 21

ธุรกิจของบริษัทร่วม

บริษัทซาโต้ ดริ้งส์ จำกัด

จดทะเบียนจัดตั้งบริษัท เมื่อวันที่ 2 สิงหาคม 2550 ประกอบธุรกิจผลิตสุราแช่พื้นบ้าน
จำหน่ายทั้งในประเทศและต่างประเทศ
โดยบริษัทมุ่งเน้นผลิตเพื่อการส่งออกไปยังต่างประเทศเป็นหลัก โดยเฉพาะประเทศสหรัฐอเมริกา

บริษัทหลักทรัพย์ เอเซีย พลัส จำกัด (มหาชน) ได้เข้าลงทุนถือหุ้นในบริษัทซาโต้ ดริ้งส์ จำกัด
ในสัดส่วน ร้อยละ 49.99 ของทุนจดทะเบียน

  (2) การตลาดและภาวะการแข่งขัน

(1) นโยบายและลักษณะการตลาดที่สำคัญ

กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
บทวิเคราะห์หลักทรัพย์ที่มีคุณภาพและคุณภาพการบริการ
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง
ในขณะเดียวกันก็มุ่งเน้นเรื่องการพัฒนาความรู้ความเข้าใจในพัฒนาการใหม่ ๆ ทางการเงิน
ให้แก่ลูกค้าและพนักงาน รวมทั้งการปรับตัวให้ทันกับการเปลี่ยนแปลงและการแข่งขันที่มีขึ้น

ลักษณะลูกค้า

บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ณ วันที่ 31
ธันวาคม 2551 มีดังนี้

  --------------------- ---------------- ----------------- ----------------
  ประเภทลูกค้า            ในประเทศ         ต่างประเทศ         รวม

  บุคคลธรรมดา            36,961           1,595             38,556

  นิติบุคคล                1,128            64                1,192

  รวม จำนวนบัญชี          38,089           1,659             39,748
  --------------------- ---------------- ----------------- ----------------

(2) ภาวะการแข่งขัน

ภาพรวมตลาดหลักทรัพย์ปี 2551

ปี 2551 นับเป็นช่วงที่ตลาดหุ้นไทยประสบภาวะตกต่ำรุนแรงอีกปีหนึ่ง
เพราะนอกจากได้รับแรงกดดันจากปัญหาเศรษฐกิจโลกที่ชะลอตัวแล้ว ปัญหาทางการเมืองในประเทศ
ยังมีส่วนสำคัญในการซ้ำเติมภาวะเศรษฐกิจ และ ตลาดหุ้นไทยอีกด้วย
ทั้งนี้ปัญหาความขัดแย้งทางการเมืองได้ทวีความรุนแรงเพิ่มขึ้นตามลำดับ
ภายหลังจากการเลือกตั้งทั่วไป ในวันที่ 23 ธันวาคม 2550 เสร็จสิ้น
โดยพรรคพลังงานประชาชนได้คะแนนเสียงข้างมาก และ สามารถเป็นแกนนำในการจัดตั้งรัฐบาล
แต่ก็ไม่ได้รับการยอมรับจากกลุ่มพันธมิตรฯ ซึ่งเป็นกลุ่มเดียวกับที่ประท้วงขับไล่รัฐบาล พ.ต.ท.ทักษิณ
ชินวัตร ในช่วงปลายปี 2548 โดยกลุ่มพันธมิตรฯ ได้เดินหน้าประท้วง
พร้อมกับปิดสถานที่ราชการสำคัญหลายแห่ง เริ่มตั้งแต่การบุกยึดสถานีโทรทัศน์ NBT ทำเนียบรัฐบาล
และ การปิดสนามในจังหวัดภาคใต้ รวมถึงสนามบินสุวรรณภูมิ โดยภายในช่วงเวลาเพียง 1 ปี
ประเทศไทยมีการเปลี่ยนแปลงนายกรัฐมนตรี ถึง 4 คน
แต่ส่วนใหญ่เป็นผลจากการที่นายกรัฐมนตรีขาดคุณสมบัติ อาทิ นายสมัคร สุนทรเวช
ซึ่งต้องพ้นจากตำแหน่งเหตุเพราะขาดคุณสมบัติตามคำตัดสินของศาลรัฐธรรมนูญในคดี ชิมไปบ่นไป
หลังจากนั้น พรรคพลังประชาชน ได้ส่ง นายสมชาย วงศ์สวัสดิ์
เข้ารับการคัดเลือกเป็นนายกรัฐมนตรี แต่ก็ดำรงตำแหน่งได้เพียง 77 วัน ก็ต้องพ้นจากตำแหน่ง
หลังจากที่ศาลรัฐธรรมนูญ ตัดสินให้ยุบพรรคพลังประชาชน (รวมถึงพรรคมัชฌิมาธิปไตย
และพรรคชาติไทย) พร้อมทั้งตัดสิทธิ์ในการเลือกตั้ง ส่งผลให้เกิดการเปลี่ยนขั้วทางการเมือง
และเปิดโอกาสให้พรรคประชาธิปัตย์ นำโดย นายอภิสิทธิ์ เวชชาชีวะ เข้ามาจัดตั้งรัฐบาล
ซึ่งถือว่าเป็นการเข้าบริหารประเทศครั้งแรกในรอบ 7 ปี ของพรรคประชาธิปัตย์

  -----------------------------------------------------------------------
  ผลกระทบของปัจจัยการเมือง ต่อ SET Index

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย /ฝ่ายวิจัย บมจ. หลักทรัพย์ เอเซีย พลัส

โดยรวมตลอดปี 2551 พบว่าดัชนีตลาดหุ้นไทย ปรับตัวลดลงต่ำสุดที่ 380 จุด เมื่อวันที่ 26
พฤศจิกายน 2551 จากระดับสูงสุดที่ 886 จุด เมื่อ 22 พฤษภาคม 2551 หรือลดลง 57%
ซึ่งใกล้เคียงกับตลาดหุ้นทั่วโลก อย่างไรก็ตามในช่วงปลายปี 2551 ตลาดหุ้นไทยได้ฟื้นตัว
ตามแนวโน้มตลาดหุ้นโลก หลังจากที่ได้สะท้อนปัจจัยลบต่าง ๆ ไปมากแล้ว ทำให้สิ้นปี 2551
ดัชนีตลาดหุ้นไทยปิดที่ 450 จุด ด้วยมูลค่าการซื้อขายรวม 1.6 หมื่นล้านบาท ลดลงเพียง 7.5%
จากปีที่ผ่านมา โดยนักลงทุนต่างชาติมียอดขายสุทธิสูงถึง 1.6 แสนล้านบาท สูงสุดเป็นประวัติการณ์
ทั้งนี้บริษัทหลักทรัพย์ที่มีส่วนแบ่งการตลาดสูงสุด 3 อันดับแรก ได้แก่ บริษัทหลักทรัพย์ กิมเอ็ง
(ประเทศไทย) จำกัด (มหาชน) บริษัทหลักทรัพย์ ภัทร จำกัด (มหาชน) และ บริษัทหลักทรัพย์
เอเชีย พลัส จำกัด (มหาชน) เฉลี่ยราว 8.18% 5.96% และ 5.38% ตามลำดับ

  -----------------------------------------------------------------------
  ส่วนแบ่งการตลาดของบริษัทหลักทรัพย์

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

  -----------------------------------------------------------------------
  การเปลี่ยนแปลงของดัชนีตลาดหุ้นสำคัญของโลก

  []
  -----------------------------------------------------------------------

ที่มา :Bloomberg

  -----------------------------------------------------------------------
  มูลค่าการซื้อขายสุทธิของนักลงทุนต่างชาติ รายไตรมาส

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

หนี้เสียจากการปล่อยสินเชื่อมาร์จิ้นกดดันให้โบรกเกอร์ขาดทุนในปี 2551

ภาวะตลาดที่ตกต่ำรุนแรงและต่อเนื่องข้างต้น ส่งผลกระทบต่อผลการดำเนินงานของบริษัทหลักทรัพย์
โดยเฉพาะงวดไตรมาส 3 ปี 2551 ซึ่งดัชนีตลาดหุ้นไทยปรับตัวลดลงรวดเร็ว และ สูงถึง 22%
จากงวดไตรมาส 2 ปี 2551 ส่งผลให้เกิดหนี้ที่มีปัญหา กับ
บริษัทหลักทรัพย์ที่มีการปล่อยสินเชื่อกู้ยืมเพื่อซื้อขายหลักทรัพย์ (Margin Loan) ในหุ้นที่มีเก็งกำไร
โดยไม่มีพื้นฐานรองรับ เช่น TUCC และ RICH โดย ณ สิ้นเดือนกันยายน 2551 พบว่า
มูลค่าการให้ Margin Loans ของบริษัทหลักทรัพย์ โดยรวมคิดเป็นประมาณ 55%
ของลูกหนี้ธุรกิจหลักทรัพย์ เป็นผลให้บริษัทหลักทรัพย์หลายแห่ง
ต้องทยอยตั้งสำรองหนี้ที่มีปัญหานับตั้งแต่งวดไตรมาสที่ 2 ของปี 2551 ทั้งนี้
พิจารณาจากบริษัทหลักทรัพย์ ที่จดทะเบียนในตลาด 14 แห่ง
พบว่ามีการตั้งสำรองหนี้ที่มีปัญหาไปทั้งสิ้น 184 ล้านบาท ในงวดไตรมาส 2 ปี 2551 และราว 61
ล้านบาท ในงวดไตรมาส 3 ปี 2551 เทียบกับที่มีค่าใช้จ่ายส่วนนี้น้อยมากในปี 2550
และมีแนวโน้มว่าในงวดไตรมาส 4 ปี 2551 จะมีการตั้งสำรองฯเพิ่มเติมบางส่วน
เนื่องจากพบว่าหุ้นที่เข้าข่ายเก็งกำไรอีก หลายบริษัท
ที่ราคาหุ้นมีการปรับตัวลดลงอย่างมากนับจากเดือนตุลาคม ได้แก่ LIVE, IEC และ
ที่ปรับตัวลดลงรุนแรงในเดือนพฤศจิกายน ได้แก่ SECC เป็นต้น

  -----------------------------------------------------------------------
  สัดส่วนการปล่อย Margin Loan เมื่อเทียบกับลูกหนี้ธุรกิจหลักทรัพย์

  []
  -----------------------------------------------------------------------

ที่มา :หมายเหตุประกอบงบการเงิน / ฝ่ายวิจัย บมจ. หลักทรัพย์ เอเซีย พลัส

แนวโน้มธุรกิจหลักทรัพย์ในปี 2552

ภาพรวมตลาดหุ้นในปี 2552 คาดว่าจะยังซบเซาต่อเนื่องจากปี 2551
โดยเฉพาะในช่วงครึ่งปีแรกของปี 2552 และคาดว่าจะค่อยๆฟื้นตัวในงวดครึ่งปีหลังของปี 2552
เนื่องจากได้รับแรงกดดันจากภาคส่งออกที่ชะลอตัวตามภาวะเศรษฐกิจโลก
พิจารณาจากที่ธนาคารโลก (World Bank) ได้คาดการณ์อัตราการเจริญเติบโตของเศรษฐกิจโลก
(GDP growth) ในปี 2552 ไว้เพียง 2.2% ชะลอตัวจากที่เติบโต 3% ในปี 2551 ขณะที่ของไทย
คาดหมายว่า GDP growth ในปี 2552 อาจจะไม่เติบโตเมื่อเทียบกับปี 2551
โดยในช่วงครึ่งแรกของปี 2552 อาจถึงขั้นติดลบราว 1%-2%
แต่น่าจะค่อยๆฟื้นตัวหรือมีอัตราการเติบโตเป็นบวกบ้างในงวดครึ่งหลังของปี 2552

ผลจากการที่ธนาคารกลางสำคัญ ๆ ของโลกได้พยายามใช้นโยบายการเงินอ่อนตัวอย่างต่อเนื่อง
ในการฟื้นฟูเศรษฐกิจและความเชื่อมั่นของประชาชนในประเทศ
ทำให้อัตราดอกเบี้ยอ้างอิงของหลายแห่งของโลกลดลงจนใกล้ศูนย์แล้ว อาทิ
สหรัฐฯได้ลดอัตราดอกเบี้ยนโยบาย (FED Rate) ลงเหลือ 0%-0.25% และประเทศญี่ปุ่น
ได้ปรับลดอัตราดอกเบี้ยนโยบาย (Overnight Call Rate) ลงเหลือ 0.1%
ขณะที่ธนาคารกลางยุโรปและคณะกรรมการนโยบายการเงินของประเทศไทย
ได้ปรับลดอัตราดอกเบี้ยลงเหลือ 2% ในอัตราเท่ากัน และมีแนวโน้มจะปรับลดลงอีกจนเหลือ 1.5%
และ 1.25% ตามลำดับ ภายในกลางปี 2552 อย่างไรก็ตาม
ผลของการใช้นโยบายการเงินมาถึงจุดที่อิ่มตัวแล้ว เป็นไปได้ที่ประเทศต่างๆ ทั่วโลก
จะหันมาใช้นโยบายการคลังเป็นเครื่องมือในการกระตุ้นเศรษฐกิจอีกทางหนึ่ง
ดังเช่นกรณีของประเทศไทย ที่มีนโยบายการใช้งบประมาณขาดดุลเพิ่มเติม
รวมถึงการใช้มาตรการภาษีควบคู่กันไป
ปัจจัยเหล่านี้ทำให้มีโอกาสที่เงินทุนจะไหลกลับเข้ามาตลาดหุ้นอีกครั้งในงวดครึ่งหลังของปี 2552

ผลการดำเนินงานในงวดไตรมาส 4 ปี 2551 ของตลาดฯ พบว่าขาดทุนสูงถึง 9.3 หมื่นล้านบาท
ซึ่งส่วนใหญ่เป็นผลจากหุ้นในกลุ่มที่อิงกับสินค้าโภคภัณฑ์ เช่น กลุ่มพลังงาน เหล็กและปิโตรเคมี
โดยที่กลุ่มพลังงานรายงานขาดทุนสูงสุดเป็นประวัติการณ์ เนื่องจากต้องบันทึกขาดทุนจากสต็อกน้ำมัน
(Stock loss) ทั้งในส่วนของน้ำมันคงคลังและน้ำมันสำเร็จรูป
ตามราคาน้ำมันในตลาดโลกที่อ่อนตัวอย่างมีนัยสำคัญ
แต่คาดว่าจะเริ่มทยอยฟื้นตัวได้ตั้งแต่งวดไตรมาส 1 ปี 2552
อย่างไรก็ตามผลการดำเนินงานในงวดไตรมาส 4 ปี 2551 ที่ขาดทุนสูงดังกล่าว ทำให้กำไรตลอดปี
2551 ลดลงจากปี 2550 ราว 26.4% และด้วยฐานกำไรในปี 2551 ที่ลดลงนี้
ทำให้กำไรตลาดในปี 2552 มีแนวโน้มจะปรับตัวเพิ่มขึ้นราว 25.7%

หากอิงกำไรต่อหุ้นดังกล่าว พบว่าดัชนีตลาดหุ้นไทยปัจจุบันมีค่า PER อยู่ที่เพียง 8.4 เท่า
แม้จะฟื้นตัวจากจุดต่ำสุดที่ 6 เท่า ในช่วงปลายปี 2551 ที่ผ่านมา แต่ก็ถือว่าตลาดหุ้นไทยยังมีค่า
PER ต่ำกว่าตลาดหุ้นในภูมิภาค และน่าจะได้สะท้อนปัจจัยลบต่างๆดังกล่าวไปแล้วระดับหนึ่ง
หากภาวะเศรษฐกิจโลกไม่ตกต่ำไปกว่าที่คาด เชื่อว่าดัชนีหุ้นไทยมีโอกาสแกว่งในกรอบ PER 8-10
เท่า หรือดัชนีที่ 396-495 จุด ภายในปี 2552

  -----------------------------------------------------------------------
  ผลการดำเนินงานงวด 4Q51 แยกตามอุตสาหกกรมที่ขาดทุนมากสุด

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย /ฝ่ายวิจัย บมจ. หลักทรัพย์ เอเซีย พลัส

  -----------------------------------------------------------------------
  คาดการณ์ EPS และ EPS Growth ของตลาด

  []
  -----------------------------------------------------------------------

ที่มา : ฝ่ายวิจัย บมจ. หลักทรัพย์ เอเซีย พลัส

  -----------------------------------------------------------------------
  PER Band ของตลาดฯ

  []
  -----------------------------------------------------------------------

ที่มา : ฝ่ายวิจัย บมจ. หลักทรัพย์ เอเซีย พลัส

ภาพรวมธุรกิจวาณิชธนกิจปี 2551 และแนวโน้มปี 2552

แม้ภาวะตลาดหุ้นในปี 2551 ไม่สดใส แต่พบว่าธุรกิจวาณิชธนกิจ (Investment Banking)
ยังคงเพิ่มขึ้น โดยหากพิจารณามูลค่าการระดมทุนตลอดปี 2551 พบว่าเพิ่มขึ้นถึง 50% จากปี 2550
สู่ระดับ 2.6 หมื่นล้านบาท แต่ก็ถือว่ายังต่ำเมื่อเทียบกับช่วง 4 ปีก่อนหน้าที่เฉลี่ยเกินปีละ 5
หมื่นล้านบาท ทั้งนี้ พบว่าบริษัทฯที่เตรียมจะเข้าระดมทุนโดยการเข้า
จดทะเบียนในตลาดหลักทรัพย์ได้เลื่อนกำหนดขายหุ้น IPO ออกไป จึงทำให้ในปี 2551
มีหุ้นเข้าจดทะเบียนในตลาด หลักทรัพย์ หรือ IPO ขนาดใหญ่เพียงแห่งเดียวคือ ESSO
ซึ่งมูลค่าการระดมทุนกว่า 9 พันล้านบาท หรือคิดเป็น 35% ของ มูลค่าการระดมทุนรวมในปี 2551

สำหรับปี 2552 คาดว่าภาวะธุรกิจวาณิชธนกิจ ยังคงอยู่ในช่วงชะลอตัวเช่นกัน
เนื่องจากไม่มีหุ้นขนาดใหญ่รอเข้าจดทะเบียน ไม่ว่าจะเป็นหุ้นรัฐวิสาหกิจหรือบริษัทเอกชน
ขณะที่หุ้นขนาดเล็กที่เลื่อนการขายจากปี 2551
คงไม่ได้กลับเข้ามาจดทะเบียนในตลาดฯอย่างคึกคักมากนัก
เนื่องจากภาวะตลาดยังไม่เอื้ออำนวยต่อการระดมทุน แต่อย่างไรก็ตาม
สำหรับธุรกิจที่ปรึกษาในการซื้อ หรือ ควบรวมกิจการ (M&A)
รวมถึงการเป็นที่ปรึกษาการระดมทุนผ่านการออกหุ้นกู้ ในประเทศ น่าจะเริ่มสร้างรายได้มากขึ้น
ภายหลังจากการระดมทุนจากต่างประเทศผ่านการออกหุ้นกู้
และการระดมทุนผ่านตลาดหลักทรัพย์มีข้อจำกัดมากขึ้น
แม้มูลค่าจะไม่มากนักเมื่อเทียบกับรายได้จากการนำหุ้นเข้าจดทะเบียนในตลาดหลักทรัพย์ก็ตาม

  -----------------------------------------------------------------------
  มูลค่าการระดมทุนของตลาดหลักทรัพย์แห่งประเทศไทย

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

  -----------------------------------------------------------------------
  มูลค่าการระดมทุนผ่านตลาดตราสารหนี้ของไทย

  []
  -----------------------------------------------------------------------

ที่มา : สมาคมตลาดตราสารหนี้ไทย

ภาวะการซื้อขายของตลาด TFEX ปี 2551 และ แนวโน้มปี 2552

ปี 2551 นับว่าธุรกิจการซื้อขายตลาดตราสารอนุพันธ์ (TFEX) มีการเติบโตต่อเนื่อง และ
อยู่ในระดับที่น่าพอใจ หากเปรียบเทียบกับที่มีการเปิดตลาดตราสารอนุพันธ์ ครั้งแรกเมื่อวันที่ 28
เมษายน 2549 ทั้งนี้พบว่านักลงทุนสถาบันทั้งในประเทศ และ ต่างประเทศ รวมถึงนักลงทุนทั่วไป
ให้ความสนใจเข้ามาซื้อขายเพิ่มขึ้นตามลำดับ โดยหากพิจารณามูลค่าการซื้อขายเฉลี่ยต่อวัน
พบว่าเพิ่มขึ้นราว 32.2% เป็นวันละ 3,810 ล้านบาท (เทียบปี 2550 เฉลี่ย 2,883 ล้านบาท)
และเช่นเดียวกับการเปิดสัญญาคงค้าง (Open Interest) พบว่าเฉลี่ยสูงถึงวันละ 22,131 สัญญา
หรือเพิ่มขึ้น 81.89% (เทียบกับเฉลี่ยวันละ 12,167 สัญญาในปี 2550) และทำให้ ณ สิ้นปี 2551
มียอดคงค้างราว 60,048 สัญญา หรือเพิ่มขึ้นราว 106.7% จากสิ้นปี 2550

  -----------------------------------------------------------------------
  ธุรกรรมการซื้อขาย TFEX ในปี 2549-2551

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน)

  -----------------------------------------------------------------------
  ส่วนแบ่งตลาดของนักลงทุนรายประเภทแบ่งตามปริมาณสัญญาซื้อขาย

  []
  -----------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน)

สำหรับแนวโน้มตลาดตราสารอนุพันธ์ (TFEX) ในปี 2552
คาดว่ามีแนวโน้มกระเตื้องขึ้นต่อเนื่องจากปี 2551 ทั้งในด้านมูลค่า และ สัญญาซื้อขาย
เนื่องจากภาวะตลาดหุ้นที่ยังคงผันผวน ส่งเสริมให้นักลงทุนสถาบัน หันมาใช้ตลาดตราสารอนุพันธ์
เพื่อใช้ในการบริหารความเสี่ยง และลดความผันผวนผลตอบแทนของกองทุนเพิ่มมากขึ้นตามลำดับ
และคาดว่าสินค้าประเภทสัญญาซื้อขายล่วงหน้ารายตัวหรือ STOCK FUTURES
ซึ่งได้เปิดทำการซื้อขายเมื่อวันที่ 24 พฤศจิกายน 2551
โดยอ้างอิงกับหลักทรัพย์ที่มีทุนจดทะเบียนขนาดใหญ่ และมี สภาพคล่องในการซื้อขายประจำวันสูง 3
หลักทรัพย์ ได้แก่ PTT, PTTEP และ ADVANC
จะมีส่วนช่วยสนับสนุนให้นักลงทุนสถาบันเพิ่มความสนใจในการลงทุนตลาดตราสารอนุพันธ์
เพิ่มขึ้นอย่างต่อเนื่อง

แนวโน้มธุรกิจการจัดการกองทุน

ในปี 2551 มูลค่าทรัพย์สินสุทธิของธุรกิจกองทุนลดลงร้อยละ 4.79 จาก 1,602,107.64 ล้านบาท
เป็น 1,525,363.15 ล้านบาท
โดยส่วนหนึ่งเป็นผลมาจากการแข่งขันของธนาคารพาณิชย์ในการระดมเงินฝาก
ซึ่งมีการเสนออัตราดอกเบี้ยเงินฝากในระดับค่อนข้างสูง
การปรับตัวลดลงของดัชนีตลาดหลักทรัพย์ทั่วโลก
และการขาดความเชื่อมั่นและลดความเสี่ยงในการลงทุนของผู้ลงทุน

สำหรับแนวโน้มธุรกิจปี 2552
คาดว่าบรรยากาศการลงทุนจะยังได้รับผลกระทบต่อเนื่องจากปัญหาวิกฤตการณ์สถาบันการเงินและการชะลอตัวของเศรษฐกิจโลก
ในด้านการชะลอการลงทุนต่าง ๆ ของนักลงทุน
ซึ่งเกิดจากความวิตกกังวลและรอให้ทิศทางการลงทุนมีชัดเจนมากขึ้น

อย่างไรก็ตาม ในปี 2552
คาดว่าภาวะการแข่งขันในธุรกิจกองทุนรวมจะรุนแรงมากขึ้นจากการพยายามรักษาฐานลูกค้าและการเพิ่มส่วนแบ่งการตลาด
ทั้งการขยายช่องทางการขายผ่านสาขาธนาคาร หรือตัวแทนสนับสนุนการขายและรับซื้อคืน
(Selling Agent) ของบริษัทจัดการ การแข่งขันในด้านการพัฒนาผลิตภัณฑ์ใหม่ ๆ
เพื่อรองรับการครบอายุของกองทุนตราสารหนี้ต่างประเทศ เช่น พันธบัตรประเทศเกาหลีใต้
นิวซีแลนด์ และออสเตรเลีย
รวมถึงการแข่งขันด้านการตลาดที่จะส่งผลต่อการปรับลดค่าธรรมเนียมการจัดการลง เป็นต้น

ทั้งนี้ คาดว่ากองทุนรวมประเภทตราสารหนี้ในประเทศจะยังคงขยายตัวจากปี 2551
จากปัจจัยทางด้านการแข่งขันระดมเงินฝากของธนาคารพาณิชย์ที่จะลดความรุนแรงลง
และความกังวลกับวิกฤตการณ์ตลาดเงินตลาดทุนของผู้ลงทุนที่ยังคงต้องการลงทุนในสินทรัพย์ที่มีความเสี่ยงต่ำ
แม้ว่าอัตราผลตอบแทนจากกองทุนประเภทตราสารหนี้จะลดต่ำลงตามแนวโน้มอัตราดอกเบี้ยที่อยู่ในช่วงขาลง
รวมถึงการไหลกลับของเงินลงทุนในตราสารหนี้ต่างประเทศที่จะทยอยครบอายุในปี 2552
เข้าสู่กองทุนตราสารหนี้ในประเทศแทน

กองทุนรวมหุ้นระยะยาวและกองทุนรวมเพื่อการเลี้ยงชีพจะยังคงขยายตัวอย่างต่อเนื่อง
จากความต้องการของผู้ลงทุนที่มีวัตถุประสงค์ในการลดหย่อนภาษีเป็นหลัก
ประกอบกับกองทุนประเภทดังกล่าวเป็นที่รู้จักมากขึ้น
และได้รับส่งเสริมการลงทุนอย่างต่อเนื่องของตลาดหลักทรัพย์
โดยการจัดกิจกรรมการลงทุนเป็นประจำทุกปี
รวมถึงการแข่งขันด้านการส่งเสริมการขายของบริษัทจัดการต่าง ๆ ที่รุนแรงมากขึ้น
ซึ่งสะท้อนจากการที่บริษัทจัดการขนาดใหญ่เริ่มทำการตลาดส่งเสริมการขายที่แข่งขันได้กับบริษัทจัดการขนาดเล็กในปี
2551 ที่ผ่านมา

กองทุนรวมที่ลงทุนในต่างประเทศ (FIF) มีแนวโน้มลดลงจากความเคลื่อนไหวของตลาดหลักทรัพย์
ตลาดพันธบัตรและสินค้าโภคภัณฑ์ที่ลดลงตามความเชื่อมโยงกับการชะลอตัวของเศรษฐกิจโลก
และการหลีกเลี่ยงการลงทุนในต่างประเทศของผู้ลงทุนในภาวะที่ตลาดการเงินโลกยังมีแนวโน้มผันผวนต่อเนื่อง
ซึ่งคาดว่าจะต้องใช้ระยะเวลาฟื้นตัวและเรียกความเชื่อมั่นของผู้ลงทุน

(3) การจัดหาผลิตภัณฑ์หรือบริการ

(ก) แหล่งที่มาของเงินทุน

ในปี 2551 บริษัทใช้แหล่งเงินทุนจากทั้งในส่วนของหนี้สินและส่วนของผู้ถือหุ้น
โดยบริษัทมียอดทรัพย์สินเป็นตั๋วสัญญาใช้เงิน ณ 31 ธันวาคม 2551 เป็นจำนวน 830 ล้านบาท
ซึ่งเป็นตั๋วสัญญาใช้เงินประเภทชำระคืนเมื่อทวงถามและคิดอัตราดอกเบี้ยเฉลี่ยต่อปีที่ ร้อยละ 2.55
อย่างไรก็ตาม
บริษัทยังมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินที่เหลืออยู่อีกเป็นวงเงิน
815 ล้านบาท นอกจากนี้
บริษัทยังได้รับเงินจากการใช้สิทธิตามใบสำคัญแสดงสิทธิที่บริษัทเสนอขายให้กับพนักงานของบริษัทและบริษัทย่อย
และการใช้สิทธิตามใบสำคัญแสดงสิทธิที่ออกเสนอขายให้แก่ผู้ถือหุ้นของบริษัท
ในการซื้อหุ้นเพิ่มทุนของบริษัท รวมจำนวน 154.70 ล้านบาท ทำให้บริษัทมีสภาพคล่องสูง

(ข) การดำรงอัตราส่วนเงินกองทุนสภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ณ วันที่ 31 ธันวาคม 2551 บริษัทมีเงินกองทุนสภาพคล่องสุทธิเท่ากับ 2,676.60
ล้านบาท คิดเป็นร้อยละ 416.05 ของหนี้สินทั่วไป
ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
กำหนดไว้ คือไม่ต่ำกว่าร้อยละ 7 ของหนี้สินทั่วไป